ਸਾਨ ਕ੍ਰਿਸਤੋਬਾਲ ਦੇ ਲਾ ਲਾਗੁਨਾ

ਸੇਨ ਕ੍ਰਿਸਤੋਬਲ ਦੇ ਲਾ ਲਾਗੁਨਾ (ਇਸਨੂੰ ਲਾ ਲਾਗੁਨਾ ਵੀ ਕਿਹਾ ਜਾਂਦਾ ਹੈ) ਤੇਨੇਰੀਫ ਟਾਪੂ ਦੇ ਉੱਤਰੀ ਭਾਗ ਵਿੱਚ ਸਾਂਤਾ ਕਰੂਜ ਦੇ ਤੇਨੇਰੀਫ ਪ੍ਰਾਂਤ ਵਿੱਚ ਇੱਕ ਸ਼ਹਿਰ ਹੈ। ਇਹ ਕੇਨਰੀ ਦੀਪ ਸਮੂਹ ਸਪੇਨ ਵਿੱਚ ਸਥਿਤ ਹੈ। ਇਹ ਇਸ ਦੀਪ ਸਮੂਹ ਦਾ ਜਨਸੰਖਿਆ ਪੱਖੋਂ ਤੀਜਾ ਸਭ ਤੋਂ ਵੱਡਾ ਸ਼ਹਿਰ ਹੈ। ਇੱਥੇ ਲਾ ਲਗੁਨਾ ਯੂਨੀਵਰਸਿਟੀ ਵੀ ਹੈ ਜਿਹੜੀ ਕਿ 30,000 ਵਿਦਿਆਰਥੀਆਂ ਲਈ ਸਿੱਖਿਆ ਦਾ ਸਰੋਤ ਹੈ। ਲਾ ਲਗੁਨਾ ਨੂੰ ਕੇਨਰੀ ਦੀਪ ਸਮੂਹ ਦੀ ਸਭਿਆਚਾਰਕ ਰਾਜਧਾਨੀ ਕਿਹਾ ਜਾਂਦਾ ਹੈ। ਇੱਕ ਸਰਵੇਖਣ ਅਨੁਸਾਰ 2010 ਵਿੱਚ ਇਸ ਸ਼ਹਿਰ ਨੂੰ ਵਧੀਆ ਸ਼ੁਹਰਤ ਜਾਂ ਵੱਕਾਰ ਵਿੱਚ ਤੀਜਾ ਸਥਾਨ ਪ੍ਰਾਪਤ ਕੀਤਾ ਅਤੇ ਪੂਰੇ ਸਪੇਨ ਵਿੱਚ ਗਿਜੋਨ ਅਤੇ ਮਾਰਬੇਲਾ ਤੋਂ ਬਾਅਦ ਤੀਜਾ ਵਧੀਆ ਸ਼ਹਿਰ ਮੰਨਿਆ ਗਿਆ। ਇਸਨੂੰ 1999 ਵਿੱਚ ਯੂਨੇਸਕੋ ਵਲੋਂ ਵਿਸ਼ਵ ਵਿਰਾਸਤ ਟਿਕਾਣਿਆਂ ਵਿੱਚ ਸ਼ਾਮਿਲ ਕੀਤਾ ਗਿਆ। ਸ਼ਬਦ ਨਿਰੁਕਤੀ ਪਹਿਲਾਂ ਇਸ ਸ਼ਹਿਰ ਨੂੰ ਅਗੁਆਰ ਕਿਹਾ ਜਾਂਦਾ ਸੀ। ਇਸਦਾ ਇਹ ਨਾਂ ਇਥੋਂ ਦੇ ਮੂਲ ਵਾਸੀਆਂ, ਜੋ ਕਿ ਗੁੰਚੇਸ ਸਨ, ਨੇ ਰੱਖਿਆ। ਇਹ ਨਾਂ ਹੁਣ ਵੀ ਸਾਹਿਤ ਵਿੱਚ ਵਰਤਿਆ ਜਾਂਦਾ ਹੈ। ਬਾਅਦ ਵਿੱਚ ਇਸਦਾ ਨਾ ਵਿਲਾ ਦੇ ਸਾਨ ਕਰਿਸਤੋਬਲ ਦੇ ਲਾ ਲਾਗੁਨਾ ਪੈ ਗਿਆ। ਥੋੜੇ ਸਮੇਂ ਬਾਅਦ ਇਸਨੂੰ ਸਾਨ ਕਰਿਸਤੋਬਲ ਲਾ ਲਾਗੁਨਾ ਕਿਹਾ ਜਾਂ ਲੱਗਿਆ। ਅੱਜ ਕੱਲ ਇਸਨੂੰ ਲਾ ਲਗੁਨਾ ਕਿਹਾ ਜਾਂਦਾ ਹੈ। ਇਤਿਹਾਸ ਇੱਥੇ 1494 ਈਪੂ. ਵਿੱਚ ਅਗੁਆਰ ਦੀ ਲੜਾਈ ਹੋਈ ਸੀ। ਇਸ ਸ਼ਹਿਰ ਦੀ ਨੀਹ 1496 ਅਤੇ 1497 ਦੌਰਾਨ ਅਲਫੋਨਸੋ ਦੇ ਲੁਗੋ ਦੁਆਰਾ ਰੱਖੀ ਗਈ। ਇਸ ਲੜਾਈ ਤੋਂ ਬਾਅਦ ਇਸਨੂੰ ਇਸ ਦੀਪਸਮੂਹ ਦੀ ਰਾਜਧਾਨੀ ਬਣਾਇਆ ਗਿਆ। 1701 ਈਪੂ. ਵਿੱਚ ਲਾ ਲਗੁਨਾ ਯੂਨੀਵਰਸਿਟੀ ਦੀ ਨੀਹ ਰੱਖੀ ਗਈ। ਆਰਥਿਕਤਾ ਅਤੇ ਜਨਸੰਖਿਆ ਦੀ ਕਮੀ ਕਾਰਣ 1723 ਈਪੂ. ਵਿੱਚ ਸਾਂਤਾ ਕਰੂਜ਼ ਦੇ ਤੇਨੇਫਰ ਨੂੰ ਇਸਦੀ ਰਾਜਧਾਨੀ ਬਣਾਇਆ ਗਿਆ। ਸਾਂਤਾ ਕਰੂਜ਼ ਉਦੋਂ ਤੋਂ ਹੀ ਇਸਦੀ ਰਾਜਧਾਨੀ ਹੈ। 2 ਦਸੰਬਰ 1999 ਵਿੱਚ ਇਸਨੂੰ ਵਿਸ਼ਵ ਵਿਰਾਸਤ ਟਿਕਾਣਾ ਘੋਸ਼ਿਤ ਕਰ ਦਿੱਤਾ ਗਿਆ। ਬਾਹਰੀ ਲਿੰਕ http://www.aytolalaguna.com Organismo Autónomo de Deportes de La Laguna Archived 2010-03-18 at the Wayback Machine., featuring informationa about activities, installations, news, etc. (in Spanish) ਹਵਾਲੇ